Document ID: /roh_data/filtered/fineweb-2-filterrobots_roh.jsonl.gz/10357

Coronavirus - Er AutoDaPosta reducescha sia purschida
A partir da glindesdi ils 23 da mars reducescha AutoDaPosta sia purschida. L'interpresa cusseglia perquai als viagiaturs da consultar l’urari online avant che sa metter sin via. Ils uraris a las staziuns da posta na vegnan betg remplazzads.
Ina purschida da basa veglian ins dentant garantir. Nua ch'i dat gia ussa mo in tact dad in'ura na sa mida nagut. Grondas midadas datti surtut en las regiuns, nua ch'igl ha bleras colliaziuns. Vinavant vegnan er stritgadas intginas colliaziuns da notg durant las fins d'emna.
Sin sia pagina d'internet notescha la posta tut las midadas. L'urari «adattà» vala almain fin ils 26 d'avrigl.